E-tol: Só gaan hulle jou laat betaalDie e-tolprojek in Gauteng Hierdie berig is nie die waarheid nie. Maroela Media het die sommer vir die lekkerkry as deel van Aprilgekkedag opgelaai om ons lesers om die bos te probeer lei. Klik hier om te sien watter ander berigte wolhaarstories was. Motoriste in Gauteng sal nie meer e-tol kan ontduik nie, weens ŉ nuwe stelsel wat eersdaags geïmplementeer sal word. Die padagentskap Sanral het Woensdag aan Maroela Media verduidelik die e-tolfooie sal nou deur middel van motoriste se belasting ingesamel kan word. “Motoriste se identiteitsnommers word aan hul voertuiglisensies gekoppel en dit is dus baie maklik om sodoende ŉ persoon se belastingnommer op te spoor,” het Mildred Geldenhuys, woordvoerder van Sanral, gesê. Geldenhuys het verduidelik dit is geen ekstra moeite vir die motoriste nie, die reëling word direk met werkgewers getref. Motoriste sal slegs eenmalig ŉ goedkeuringsdokument hoef te teken om die reëling te bevestig. “Die rede waarom motoriste traag is om e-tol te betaal, is omdat die proses langdradig is en padgebruikers is soms onseker waar hulle die e-tolfooie kan betaal. Nou is die proses sommer baie maklik en motoriste hoef nie meer met hul hande in die hare te sit oor onbetaalde e-tolfakture nie,” het sy bygevoeg. Sanral sal na verwagting op 1 April regstreeks tydens ŉ perskonferensie verdere besonderhede bekend maak.